Diari Oficial de la Generalitat Valenciana


Sumari del DOGV 4634, del 20-11-2003 (2003/12254)

ACORD de 30 de setembre de 2003 del la Comissió Territorial d'Urbanisme d'Alacant, relatiu a la modificació puntual del Pla General en l'àrea la Granadella de Xàbia.
---------------------------------------------------------------------------------------------------------------------------------------------------------------------

### Dades del document

Número de DOGV
:   4634

Data del DOGV
:   20-11-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/12675


Data del document
:   30-10-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Xàbia
    * pla d'urbanisme

ACORD de 30 de setembre de 2003 del la Comissió Territorial d'Urbanisme d'Alacant, relatiu a la modificació puntual del Pla General en l'àrea la Granadella de Xàbia. [2003/X12340]
  
Vist l'expedient de referència i basant-se en els següents antecedents i consideracions,
  
Antecedents de fet.
  
Primer. L'assumpte de referència es va sotmetre a informació pública durant un mes per mitjà d'acord plenari de l'ajuntament de 28 de novembre de 2002, publicant-se l'anunci en el Diari Oficial de la Generalitat Valenciana de 10 de gener de 2003 i en un dels diaris de major difusió provincial el dia 20 de desembre de 2002. Durant el pertinent període d'exposició pública no consta que es presentaren al·legacions. El projecte es va aprovar provisionalment pel mateix òrgan en data 2 d'abril de 2003.
  
L'Ajuntament envia documentació complementària de setembre, constituïda per certificat d'acord plenari de 18 de setembre de 2003.
  
Segon. La documentació està integrada per memòria informativa i justificativa i plànols.
  
Tercer. Xàbia té en vigor un Pla General Municipal aprovat definitivament per resolució del conseller d'Obres Públiques, Urbanisme i Transports de data 8 de març del 1991.
  
L'objecte de l'expedient és la classificació com a urbans d'uns terrenys de 58.940 m2 situats al nord de la ?Cala de la Granadella?, en execució de la Sentència 498 del TSJCV que reconeix el dret perquè els terrenys objecte de la present modificació puntual siguen classificats com a sòl urbà, deixant sense efecte la resolució del conseller d'Obres Públiques, Urbanisme i Transports de 8 de març del 1991 per la qual s'aprovava el Pla General Municipal i es classificaven els terrenys de l'àrea de la Granadella com a sòl no urbanitzable ecològic paisatgístic. L'anul·lació del Pla General Municipal en estos terrenys fa emergir el planejament vigent amb anterioritat, per la qual cosa la normativa urbanística aplicable seria la continguda en el Pla Parcial d'iniciativa particular ?Costa Nova- aprovat definitivament per la Comissió Territorial d'Urbanisme, el 20 d'octubre del 1978.
  
La proposta presentada qualifica els terrenys afectats com segueix: superfície PJL 49.101 m2s, resta sòl dotacional (PRV+SEQ+SRV) 9.839 m2s i superfície lucrativa 0 m2s.
  
Els mecanismes de gestió urbanística que es proposen són l'expropiació, transferències o reserves d'aprofitament o bé la seua adscripció a altres àmbits de gestió en posteriors modificacions de planejament urbanístic. Segons l'acord plenari de 19 de setembre de 2003, l'aprofitament tipus proposat, és ara el de l'article 4.1.9 de les normes urbanístiques del Pla General, el corresponent a la zona d'ordenança E, 0,142 m² t/m² brut, ja que el sòl passa a ser urbà i no queda integrat en cap àrea de repartiment.
  
Respecte a les normes urbanístiques d'aplicació, el document fa referència a les normes contingudes en les Ordenances del Pla General d'Ordenació Urbana vigent i en particular a les contingudes en el Títol III ?Sistemes Generals?. A l'equipament previst se li aplicarà l'ordenança E idèntica a la de la seua àrea urbanística immediata, en el seu grau 3.
  
Quart. Durant la tramitació de l'expedient s'han formulat consultes o formalitzat acords, en particular amb les administracions on les competències i béns demanials puguen resultar afectats, constant en l'expedient el següent:
  
Informe favorable de la Conselleria d'Obres Públiques, Urbanisme i Transports, Direcció General de Ports i Costes, emés el 13 de març de 2003.
  
Informe favorable de la Conselleria d'Obres Públiques, Urbanisme i Transports, Oficina del Pla de Carreteres. Direcció Gral. d'Obres Públiques, emés el 27 de gener de 2003.
  
Informe favorable de Ministeri de Medi Ambient, Direcció General de Costes, emés el 28 de gener de 2003.
  
Consideracions tecnicojurídiques
  
Primera. La tramitació ha sigut conforme al que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU) i l'article 174 del Reglament de Planejament de la Comunitat Valenciana (RPCV), aprovat per Decret 201/1998, de 15 de Desembre del 1998, del Govern Valencià.
  
Segona. La documentació es considera, en línies generals, completa, en funció de les característiques del municipi i de l'objecte de la modificació, als efectes del compliment de l'article 27 de la LRAU.
  
Tercera. Les determinacions contingudes en el present expedient poden considerar-se genèricament correctes, des del punt de vista de les exigències de política urbanística i territorial de la Generalitat Valenciana, tal com s'arreplega en l'article núm. 40 de la LRAU.
  
Quarta. La Comissió Territorial d'Urbanisme, a proposta de la directora general de Planificació i Ordenació Territorial, segons el Títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels Plans Generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/92, de 26 de novembre, de Règim Jurídic les Administracions Públiques i del Procediment Administratiu Comú en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
1r) Aprovar definitivament la Modificació Puntual del Pla General en l'àrea la Granadella del municipi de Xàbia.
  
2on) Publicar íntegrament el present acord aprovatiu en el Diari Oficial de la Generalitat Valenciana a efectes de la seua immediata entrada en vigor, de conformitat amb el que disposa els apartats 2 i 4.b) de l'article núm. 59 de la Llei 6/1994, de 15 de Novembre, de la Generalitat Valenciana, Reguladora de l'Activitat Urbanística, al faltar el document de Normes Urbanístiques.
  
Contra la present resolució, que no posa fi a la via administrativa, es pot interposar recurs d'alçada davant de la Secretària Autonòmica de Territori i Habitatge, segons disposa l'article 74.3.c) de la Llei 5/1983, de 30 de desembre, del Govern Valencià i article 55 del Títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'UN MES comptat a partir del dia següent a la data de rebut de la present notificació.
  
Tot això sense perjuí que es puga exercir qualsevol altre recurs o acció que s'estime oportú.